เทคนิคลดหนี้บัตรเครดิต
ปูกะตอย : สวัสดีจ้า นี่ได้ยินข่าวมั้ยว่าหลังจากคนไทยเที่ยวสงกรานต์มา งานหนักต่อไปคือ หาเงินไปจ่ายบัตรเครดิต
26 เม.ย. 2556

ปูกะตอย : สวัสดีจ้า นี่ได้ยินข่าวมั้ยว่าหลังจากคนไทยเที่ยวสงกรานต์มา งานหนักต่อไปคือ หาเงินไปจ่ายบัตรเครดิต
โนฮาว : ทำไมล่ะ
ปูกะตอย : อ้าว ก็ช่วงเทศกาลสงกรานต์รูดกันเพลินนะสิ กว่าจะรู้ตัวคงต้องเห็นรายการหนี้ที่จะเรียกเก็บมาในเร็วๆ นี้แหละ 
โนฮาว : ใครที่รูดเพลินก็คงต้องก้มหน้าก้มตาจ่ายหนี้ไป และคราวหน้าก็ต้องรู้จักมีวินัยในการรูดบัตร แต่วันนี้มีเทคนิคลดหนี้บัตรเครดิตมาเล่าให้ฟัง
ปูกะตอย : จัดมา
โนฮาว : อย่างแรกเลย คือ ไม่มีเงินจ่าย อย่าได้รูดบัตร ใช้จ่ายให้น้อยกว่า หรือเท่ากับเงินสดที่มีเท่านั้นถัดมาคือ ชำระเต็มจำนวน ตรงตามเวลา จะช่วยลดค่าใช้จ่ายดอกเบี้ยรวมถึงค่าปรับต่างๆ ได้ แล้วก็ถือบัตรที่เหมาะกับ Lifestyle ของตัวเอง เพื่อให้มีส่วนช่วยลดค่าใช้จ่ายบางส่วนลงได้ อย่างเช่น เติมน้ำมันผ่านบัตรเครดิตให้ส่วนลดสูงถึง 5% เติมเงินค่าเดินทางรถไฟฟ้าผ่านบัตรเครดิตมีส่วนลดพิเศษ 
ปูกะตอย : เราทำมานานแล้ว
โนฮาว : อ่าน Statement อย่างละเอียด เพื่อทบทวนรายจ่ายในแต่ละเดือน และใช้ Statement เป็นบันทึกการใช้จ่าย ลดค่าใช้จ่ายฟุ่มเฟือยที่ไม่จำเป็น ที่สำคัญต้องใช้สิทธิประโยชน์จาก Point อย่างเหมาะสม ไม่เป็นเหยื่อโปรโมชั่นของบัตรเครดิต
ปูกะตอย : แล้วคนที่รูดบัตรเพลินแล้ว ทำงัย
โนฮาว : รู้หรือไม่ว่ามีหนี้บัตรเครดิตเท่าไรถึงจะไม่เกินตัว ซึ่งหนี้ที่ต้องผ่อนชำระบัตรเครดิตนั้นไม่ควรเกิน 10% ของรายได้ต่อเดือน หรือไม่ควรกู้เกิน 20% ของรายได้ตลอดทั้งปี ส่วนเทคนิคที่ไม่ต้องการเป็นหนี้บัตรเครดิต อย่างแรกคือ ต้องใจแข็ง ไม่ก่อหนี้เพิ่ม ซื้อเฉพาะสิ่งจำเป็นต่อการดำรงชีวิต 
ปูกะตอย : ถูกต้อง
โนฮาว : ควรชำระหนี้ที่คิดอัตราดอกเบี้ยสูงๆ ก่อน หากมีเฉพาะบัตรเครดิต ควรเลือกปิดบัตรที่มียอดหนี้คงเหลือต่ำๆ ก่อน แล้วทยอยปิดบัตรที่มียอดคงเหลือน้อยใบต่อไป และควรมีการบันทึกบัญชีรับจ่ายด้วย เพื่อดูความสามารถในการชำระหนี้เพิ่ม และหากต้องการมีวินัยในการใช้จ่ายเงิน ควรเปลี่ยนไปใช้บัตรเดบิตแทน เพื่อที่จะได้ใช้จ่ายตามเงินที่มีอยู่ในกระเป๋า ไม่ต้องกังวลว่าจะมีเงินมาจ่ายหนี้บัตรเครดิตหรือไม่
ปูกะตอย : สุดยอด งั้นวันนี้ขอตัวก่อนนะ บ๊าย บาย